《送张深道二首 其二》
宋代·张栻

人言底柱险，袖手不敢迩。孰知人心危，毫釐千万里。

有来事物繁，酬酢无披靡。虽云应不难，要且辨真伪。

良知本易直，天机验所起。涵濡自日新，日新乃无蔽。

圣学非空言，要领故在此。吾子端发源，所进渺涯涘。

我虽念不敏，讵敢忘所止。后会傥有时，深功同举似。

作者简介：张栻（1133年9月15日——1180年3月22日）字敬夫，后避讳改字钦夫，又字乐斋，号南轩，学者称南轩先生，谥曰宣，后世又称张宣公。南宋汉州绵竹（今四川绵竹市）人，右相张浚之子。南宋初期学者、教育家。南宋理宗淳祐初年（1241年）从祀孔庙，后与李宽、韩愈、李士真、周敦颐、朱熹、黄干同祀石鼓书院七贤祠，世称石鼓七贤。